b'\n_START_ARTICLE_\nDorpat (hotell)\n_START_PARAGRAPH_\nDorpat on hotell ja konverentsikeskus Tartu kesklinnas V\xc3\xb5idu silla, Turu t\xc3\xa4nava ja Soola t\xc3\xa4nava vahel. Hotell on omaette hoone Emaj\xc3\xb5e \xc3\xa4\xc3\xa4res, konverentsikeskus aga paikneb osas Tasku kaubanduskeskusest._NEWLINE_2012. aasta augusti seisuga mahutab hotell kuni 410 k\xc3\xbclastajat, see on Tartu suurim hotell. Konverentsikeskuses on 10 konverentsi- ja seminariruumi, kuhu mahub kuni 1100 k\xc3\xbclastajat; see on L\xc3\xb5una-Eesti suurim konverentsikeskus._NEWLINE_Hotell avati 2007. aasta juulis, varasema Tartu avaturu parkla kohal. See kuulub Tartu ettev\xc3\xb5tjale Neinar Selile.'